Приложение№ 4.3

**ДОГОВОР**

01 - 04- …………… / ……………. 2020г.

Днес, ………………2020 г. в гр. София между страните:

„БДЖ - ТОВАРНИ ПРЕВОЗИ” ЕООД, със седалище и адрес на управление: гр. София – 1080, община Столична, район "Средец", ул. "Иван Вазов" № 3, вписано в Търговския регистър при Агенцията по вписванията с ЕИК 175403856, ИН по ДДС: BG 175403856, представлявано заедно от Иван Личев – Управител и Светломир Николов - Прокурист, наричано по - долу за краткост „ВЪЗЛОЖИТЕЛ”, от една страна

и

„ ……………….. ”, със седалище и адрес на управление: …………………….. , вписано в Търговския регистър при Агенцията по вписванията с ЕИК ………………………. , представлявано от ……………………….. , наричано по-нататък за краткост “ИЗПЪЛНИТЕЛ“, от друга,

на основание чл. 112 от ЗОП и влязло в сила Решение № ......../............2020г. на Управителя и Прокуриста на „БДЖ–Товарни превози” ЕООД, за определяне на изпълнител на обществена поръчка с предмет:*„Провеждане на годишен технически преглед на повдигателните съоръжения, съоръженията под налягане и газоразпределителните инсталации и осъществяване на абонаментно сервизно обслужване и поддържане на повдигателни съоръжения, използвани в „БДЖ-Товарни превози” ЕООД от лицензирани лица, получили удостоверение за това от председателя на ДАМТН, за срок от една година”*, за обособена позиция № 3*-„Осъществяване на aбонаментно сервизно обслужване и поддържане на повдигателни съоръжения, използвани в „БДЖ-Товарни превози” ЕООД, от лицензирани лица, получили удостоверение от председателя на ДАМТН, за срок от една година”* , се сключи настоящият договор за следното:

І.ПРЕДМЕТ НА ДОГОВОР

Чл.1.(1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу заплащане на цената, абонаментно сервизно обслужване и поддържане на повдигателните съоръжения (ПС), експлоатирани в „БДЖ - Товарни превози" ЕООД, описани в Приложение № …….. , Приложение № …….. и Приложение № …….. и съгласно ценова оферта, всички неразделна част от този договор.

(2) Абонаментното сервизно обслужване и поддържане на повдигателните съоръжения обхваща извършване на ежемесечен технически преглед на изправността и действието на повдигателните съоръжения, в съответствие с Техническите изисквания, неразделна част от този договор и Приложение 4 на чл. 53, ал.3 от *„Наредба за безопасната експлоатация и технически надзор на повдигателните съоръжения",* обн. ДВ, бр.73 от 17 Септември 2010г.;

(3) Текущото поддържане на повдигателните съоръжения се извършва, чрез дейности, които не включват заваряване, но могат да се подменят части, за запазване техническото състояние на повдигателното съоръжение, при което то може да функционира безопасно.

II.CPOK НА ДОГОВОРА. МЕСТА НА ИЗПЪЛНЕНИЕ.

Чл.2. Настоящият договор се сключва за срок до ……………… .

Чл.3. Изпълнението на предмета на договора се извършва по местонахождението на повдигателните съоръжения, посочени в Приложение № ….. , Приложение № ….. и Приложение № …… , неразделна част от договора.

**III. ЦЕНИ И ПЛАЩАНИЯ.**

Чл.4.(1) Общата стойност на договора е до ……………… без ДДС.

(2) За предоставяне на услугите по чл. 1, ал. 2, ВЪЗЛОЖИТЕЛЯТ заплаща цена на ИЗПЪЛНИТЕЛЯ, съгласно единичните цени, предложени в ценовото му предложение.

Чл.5. (1)Плащането се извършва в лева, посредством банков превод по сметка на ИЗПЪЛНИТЕЛЯ в банка ……………….. , BIC код: ……………… , IBAN: ……………… , титуляр: …………………… , до 30 (тридесет) календарни дни след извършване на услугата и след представяне на следните документи:

* протоколи, подписани от представители на двете страни, за извършените технически прегледи;

- оригинална фактура, издадена на името на "БДЖ - Товарни превози" ЕООД, с адрес: гр. София - 1080, ул. "Иван Вазов" № 3 с МОЛ – Иван Личев и Светломир Николов, съдържаща номер и предмет на договора.

(2)Адресът, на който трябва да се предоставят документите за извършване на плащането: гр. София, ул. „Иван Вазов” № 3, отдел „Енергийна ефективност“ на „БДЖ - Товарни превози" ЕООД .

IV. ПРАВА И ЗАДЪЛЖЕНИЯ НА СТРАНИТЕ

Чл.6. Права и задължения на ВЪЗЛОЖИТЕЛЯ:

(1) ВЪЗЛОЖИТЕЛЯТ има право да изисква и получава пълна текуща информация за изпълнението, както и да участва при периодичните технически прегледи и проверки.

(2) ВЪЗЛОЖИТЕЛЯТ има следните задължения:

1. Да заплати на ИЗПЪЛНИТЕЛЯ уговорената в настоящия договор цена за всеки извършен технически преглед или проверка на повдигателните съоръжения, посочени в Приложения № …. , № …… и № ….. към договора.
2. Да предостави за ползване от ИЗПЪЛНИТЕЛЯ съпровождащата документация на повдигателните съоръжения, обект на абонаментното сервизно обслужване и поддръжка по договора, собственост на ВЪЗЛОЖИТЕЛЯ от фирмата - производител;
3. Да не използва работниците и служителите на ИЗПЪЛНИТЕЛЯ за цели, непосочени в предмета на договора.
4. Да уведоми незабавно ИЗПЪЛНИТЕЛЯ при поява на повреда в повдигателните съоръжения.
5. Да не позволява абонаментното обслужване и поддръжка на подвигателните съоръжения по договора да се извършва от други лица, освен от тези на ИЗПЪЛНИТЕЛЯ.
6. За всяка авария или злополука да уведоми незабавно органите на ГД "ИДТН и ИЗПЪЛНИТЕЛЯ.

Чл.7. Права и задължения на ИЗПЪЛНИТЕЛЯ:

(1). ИЗПЪЛНИТЕЛЯТ има право да получи цената по този договор в размера, по начина и в срока, уговорени в него;

(2). ИЗПЪЛНИТЕЛЯТ се задължава:

1. Да извършва абонаментно сервизно обслужване и поддържане на повдигателните съоръжения по Приложение ….. , Приложение ….. и Приложение ….. към настоящия договор, в съответствие с Техническите изисквания, неразделна част от него и на *Наредбата за безопасната експлоатация и технически надзор на повдигателните съоръжения*, всички приложими нормативни актове, разпоредби, стандарти, техническата документация за повдигателните съоръжения, инструкциите за експлоатация и други изисквания, свързани с изпълнение предмета на договора;
2. Да участва при извършването на периодичните прегледи и проверки, както и да изпълнява предписанията на ДАМТН;
3. Да води изрядна документация, в която да се отразяват всички промени във връзка със сервизното обслужване на повдигателните съоръжения по договора, вкл. да вписва в ремонтен дневник всички извършени дейности по поддръжката им;
4. Да въвежда в изградена в ДАМТН компютризирана информационна система информация за всички извършени от него дейности по поддържане на повдигателните съоръжения по Приложение ….. , Приложение ….. и Приложение ….. към договора;
5. Да извършва функционални проверки за изправността и действието на повдигателните съоръжения и да записват резултатите от тях в ремонтния дневник по т.3;
6. За повдигателните съоръжения с хидравлично задвижване, обект на обслужване и поддръжка по договора, ИЗПЪЛНИТЕЛЯТ се задължава да поддържа нивото на чистота на флуида, съгласно *Наредбата за безопасната експлоатация и технически надзор на повдигателните съоръжения*, като най-малко веднъж по време на срока на действие на настоящия договор извършва проверка на нивото на чистотата на флуида на елементите на тези съоръжения и документира проверката с протокол;
7. При констатиране на необходимост от извършване на ремонтни дейности на повдигателните съоръжения, ИЗПЪЛНИТЕЛЯТ се задължава да предостави на ВЪЗЛОЖИТЕЛЯ техническа документация по чл.39, ал.1 от *Наредба за безопасната експлоатация и технически надзор на повдигателните съоръжения*, заверена съгласно изискванията на чл.99 от същата наредба;
8. Да провежда необходимия инструктаж и обучение по безопасност на труда на работниците си съгласно *Наредба № 7 на МТСГ и МЗ за минималните изисквания за здравословни и безопасни условия на труд на работните места и при използване на работното оборудване*, обн. *ДВ, бр.88 от 1999г.,* ЗЗБУТ, обн. ДВ, бр.124 от 1997г. и Инструкциите по безопасност на труда. Регистрирането и отчитането на трудовите злополуки с работници и служители на ИЗПЪЛНИТЕЛЯ да се извършва съгласно *Наредба за установяване, разследване, регистриране и отчитане на трудови злополуки*, обн. ДВ, бр.6 от 2000г./;
9. Да спазва изискванията на ЗББУТ, правилата на ТБ и ПБР, установени от ВЪЗЛОЖИТЕЛЯ и да изисква от персонала си да опазва намиращите се на обекта съоръжения, материали и други активи на ВЪЗЛОЖИТЕЛЯ;
10. Да осигури достъп на контролните органи на "БДЖ - Товарни превози" ЕООД, РИТ, РЗИ и ППО до съоръженията, обект на поддръжка по настоящия договор. Контрол по спазването на правилниците и наредбите и др. се упражнява от ИЗПЪЛНИТЕЛЯ;
11. Да изпълни поръчката лично и да не преотстъпва правата си на трети юридически лица, нито да участва със свои дъщерни или съдружни фирми;
12. Да предоставя на ВЪЗЛОЖИТЕЛЯ подписани протоколи от извършените ежемесечни прегледи, в 7 - дневен срок след извършването им.

V. ГАРАНЦИЯ ЗА ИЗПЪЛНЕНИЕ.

Чл.8.(1) При подписването на този договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение, в размер на 5% (пет на сто) от стойността на договора без ДДС, а именно …………………. лв. (…………………. лв. и …… ст.), с която ИЗПЪЛНИТЕЛЯТ обезпечава изпълнението на поетите задължения за период до един месец след изпълнението на договора.

(2) Гаранцията се представя в една от следните форми:

1. банкова гаранция (в оригинал) със срок на валидност един месец след изтичане на срока на договора. При представяне на банкова гаранция за изпълнение на договора, тя трябва да бъде безусловна, неотменяема и платима при първо писмено поискване, в което ВЪЗЛОЖИТЕЛЯТ да заяви, че ИЗПЪЛНИТЕЛЯТ не е изпълнил свое задължение по договора за възлагане на обществената поръчка;

2. парична сума, внесена по банковата сметка на „БДЖ–Товарни превози” ЕООД в: УниКредит Булбанк АД, гр. София, IBAN: BG 02 UNCR 7000 1501 0062 61, BIC: UNCRBGSF;

3. застраховка, която обезпечава изпълнението чрез покритие на отговорността на изпълнителя, със срок на валидност един месец след изтичане на срока на договора. Не се допуска отложено или разсрочено плащане на застрахователната премия по застрахователния договор.

Чл.9.ВЪЗЛОЖИТЕЛЯТ има право да усвои изцяло или част от Гаранцията за изпълнение, при неточно изпълнение на задължение по договора от страна на ИЗПЪЛНИТЕЛЯ, в това число при едностранното му прекратяване (разваляне) от ВЪЗЛОЖИТЕЛЯ, поради виновно неизпълнение на задължение на ИЗПЪЛНИТЕЛЯ.

Чл.10.(1) ВЪЗЛОЖИТЕЛЯТ освобождава Гаранцията за изпълнение в срок до 30 (тридесет) дни след приключване на изпълнението на Договора и окончателното приемане на доставките, без забележки, ако липсват основания за задържането от страна на ВЪЗЛОЖИТЕЛЯ на суми по нея.

(2) Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл.5, ал.1 от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.

Чл.11.(1) ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

(2) Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

(3)ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението, включително размера на начислените неустойки и обезщетения.

Чл.12.(1) В случай, че банката, издала гаранцията за изпълнение на договора се обяви в несъстоятелност или изпадне в неплатежоспособност /свръх задлъжнялост, или й се отнеме лиценза, или откаже да заплати предявената от ВЪЗЛОЖИТЕЛЯ сума в 3-дневен срок, Възложителят има право да поиска, а ИЗПЪЛНИТЕЛЯТ се задължава да предостави, в срок до 5 работни дни от направеното искане, съответната заместваща гаранция от друга банкова институция.

(2) Когато гаранцията за изпълнение е под формата на банкова гаранция, цялата или част от нея се усвоява чрез декларация до съответната банка, че ИЗПЪЛНИТЕЛЯТ е в неизпълнение на договора, без да е необходимо посочване на конкретни обстоятелства или представяне на доказателства.

Чл.13.(1) Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, в която ВЪЗЛОЖИТЕЛЯТ е посочен като трето ползващо се лице (бенефициент), която трябва да отговаря на следните изисквания:

1.1. Да е влязла в сила;

1.2. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

1.3. да бъде със срок на валидност за целия срок на действие на Договора плюс 30 (тридесет) дни след изтичането му.

Чл.14. Заплащането на суми следва да се извършва след подаване на писмено искане от ползващото лице към Застрахователя, което искане да е придружено единствено с декларация, че ИЗПЪЛНИТЕЛЯТ не е изпълнил свое задължение съгласно условията на договора, сключен с ВЪЗЛОЖИТЕЛЯ.

Чл.15.(1) По застраховката не трябва да се прилага самоучастие на застрахования.

(2) При противоречие между сключената застрахователна полица и Общите условия и/или Специалните условия на застрахователя, договорените условия в полицата са с предимство пред Общите условия и/или Специалните условия на застрахователя.

(3) За доказване валидността на застраховката, ИЗПЪЛНИТЕЛЯТ да представя документ за платена застрахователна премия – копие, заверено „вярно с оригинала”. Застрахователната премия следва да бъде платена еднократно при сключване на застраховката.

(4)Разходите по сключването на застрахователния договор и поддържането на валидността на застраховката за изисквания срок, са за сметка на ИЗПЪЛНИТЕЛЯ.

**VI.САНКЦИИ**

Чл. 16.(1)В случай, че ИЗПЪЛНИТЕЛЯТ не спази срока за доставка или не изпълни което и да е друго задължение по договора, както и в случаите на частично и/или забавено, и/или лошо изпълнение, същият дължи неустойка, в размер на 0,5 % от стойността на договора без ДДС, за всеки просрочен ден.

(2) Начисляването на неустойката започва от деня на забавата и продължава до деня, предхождащ този на изпълнението на съответното задължение. Когато от неизпълнението са произлезли вреди (включително претърпени загуби и пропуснати ползи), чийто размер надвишава този на неустойката по предходната алинея, неустойката е в размер на причинените вреди.

(3)ВЪЗЛОЖИТЕЛЯТ има право да удържи всяка дължима по този договор неустойка чрез задържане на сума от гаранцията за изпълнение, като уведоми писмено ИЗПЪЛНИТЕЛЯ за това. В случай, че размерът на гаранцията не е достатъчен, ВЪЗЛОЖИТЕЛЯТ има право да прихване неустойката от дължимите по договора плащания.

Чл.17. Плащането на неустойките, уговорени в този договор, не ограничава правото на изправната страна да търси реално изпълнение.

**VII.СЪОБЩЕНИЯ**

Чл. 18.Всички съобщения между страните, свързани с изпълнението на настоящия договор са валидни, ако са направени в писмена форма и са подписани от оправомощени представители на ВЪЗЛОЖИТЕЛЯ и ИЗПЪЛНИТЕЛЯ.

Чл. 19.За дата на съобщението се смята:

* датата на предаването - при предаване на ръка на съобщението;
* датата, посочена на обратната разписка - при изпращане по пощата;
* датата на получаване – при изпращане по и-мейл.
* **ЗА ВЪЗЛОЖИТЕЛЯ**: гр. София 1080, ул. „Иван Вазов” № 3, „БДЖ – Товарни превози” ЕООД, Живко Велев - Инспектор БЕСПО в отдел „Енергийна ефективност“, тел: 0886 885 57, e-mail: j.velev@abv.bg;
* **ЗА ИЗПЪЛНИТЕЛЯ:** ……………………………………………………

Чл. 20.При промяна на адреса съответната страна е длъжна да уведоми другата в тридневен срок от промяната. В случай, че някоя от страните не е изпълнила това свое задължение, всички съобщения, изпратени до последният й валиден по договора адрес се считат за надлежно връчени.

**VIII. ПРЕКРАТЯВАНЕ НА ДОГОВОРА**

Чл. 21.(1) Настоящият договор се прекратява:

1. с изпълнение на неговия предмет;

2. по взаимно съгласие на страните, изразено в писмен вид;

3. при изтичане на срока;

4. по реда на чл. 118 от ЗОП.

1. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

1. не изпълни някое от задълженията си по договора в уговорения срок;

2. бъде обявен в несъстоятелност или когато е в производство по несъстоятелност, или ликвидация.

1. ВЪЗЛОЖИТЕЛЯТ може да прекрати договора с двуседмично предизвестие, без дължими неустойки и обезщетения и без необходимост от допълнителна обосновка.

**IХ. ЗАКЛЮЧИТЕЛНИ РАЗПОРЕДБИ**

Чл. 22.Страните по настоящия договор ще решават споровете, възникнали относно неговото изпълнение, по взаимно споразумение, а когато това се окаже невъзможно - по съдебен ред.

Чл. 23.Изменение на сключен договор за обществена поръчка се допуска по изключение, при условията на чл. 116 от ЗОП.

Чл. 24.За всички неуредени в настоящия договор въпроси се прилага действащото законодателство на Република България.

Чл. 25.Настоящият договор се състои от 6 /шест/ страници и се състави, подписа и подпечата в два еднообразни екземпляра, по един за всяка от страните.

Приложения:

1. Приложение № 1 -
2. Приложение № 2 -
3. Приложение № 3 -
4. Технически изисквания
5. Ценова оферта;
6. Декларация по чл.З, т.8 и чл.4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици;
7. Удостоверение № …………………. г. на ДАМНТ.

**ВЪЗЛОЖИТЕЛ: ИЗПЪЛНИТЕЛ:**

**Иван Личев \_\_\_\_\_\_\_\_\_\_\_\_\_\_\_\_\_\_\_**

*Управител на „БДЖ - ТП” ЕООД*

**Светломир Николов \_\_\_\_\_\_\_\_\_\_\_\_\_\_\_\_\_\_\_**

*Прокурист на „БДЖ - ТП” ЕООД*